Die Gamtoos-besproeiingsraad sê in ’n verklaring hoewel die raad en boere dankbaar is vir die marginale verligting, meen hy die departement kon hulle verder tegemoet gekom het.
“Boere wat die Kougastelsel gebruik, was onder erge stres weens die uiters lae kwotas. Dit sal ’n klein verskil maak, en ons kan almal ’n bietjie rustiger asemhaal.”
Mnr. Grewar Oosthuizen, Eerste Nasionale Bank se landboubestuurder vir die weste van die Oos-Kaap, sê die verligting van die beperkings sal boere in ’n beter posisie plaas om gewasse te plant en meer seisoenswerkers in diens te neem tydens die oestyd.
“ ’n Toewysing van 40% is meer in ooreenstemming met die hoeveelheid water wat verlede jaar toegewys is. Boere sal hul grond beter kan bestuur, hoewel die toekoms steeds afhang van hoeveel reën ons in die volgende paar maande kry.”